2. оклопна дивизија () формирана је 1935. године, а стационирана у Аустрији после Аншлуса 1938. године. Учествовала је у кампањама у Пољској (1939) и Француској (1940), а затим се вратила у Пољску на окупационе дужности (1940—1941) Учествовала је у Балканској кампањи априла 1941. године, а затим је пребачена на Источни фронт у септембру 1941. године. Борила се у саставу Групе армијâ „Центар“ у бици за Москву и у Курској бици. Након што је на Источном фронту претрпела тешке губитке послата је у Француску ради попуне својих редова и опоравка војника. Борила се у бици за Нормандију, 1944. године, где је готово у потпуности уништена у тзв. „џепу код Фалеза“. Њени редови су још једном попуњени, а затим је учествовала у Арденској бици и борбама на Рајни (1944—1945).